《金石台遥碧堂》
宋代·黎道华

三真驾鹤朝上清，金童前导双霓旌。
去如抟风不复返，至今雾霓愁青冥。
空山楼观才烟霭，山根水作青罗带。
道人绿发映方瞳，呼吸岚光餐沆瀣。
瀛洲有路接蓬壶，欲往从这无飞车。
白浪如山海风恶，此时目断空愁予。
何发散发一堂上，水色山容相荡漾。
赋诗把酒弄清晖，酒入奇胸诗益壮。
三真在天今几秋，瑶林琪树连琼楼。
会看云鹤下尘世，金石岩前寻旧游。

作者简介：黎道华，字师俣（《诗家鼎脔》卷下作名师俣，字道华），临川（今属江西）人。道士。出家祥符观。曾受《春秋》一邓名世，学诗于谢逸。与曾艇、僧惠严号临川三隐。事用清同治《临川县志》卷五三。今录诗七首。